**Peregrina Quintela Estévez,** nada en Vigo en 1960, é unha catedrática e investigadora de matemática aplicada galega, gañadora do Premio María Josefa Wonenburger Planells en 2016, concedido pola Xunta de Galicia. É directora do Instituto Tecnolóxico de Matemática Industrial (ITMATI).

Traxectoria
-----------

Quintela licenciouse en 1982 en Matemáticas pola Universidade de Santiago de Compostela (USC), onde é catedrática, e posúe dous doutoramentos, un pola Universidade Autónoma de Madrid (UAM, 1986) e outro pola Pierre et Marie Curie (París VI, Sorbonne Université, 1988). A súa tese de doutoramento, titulada *Elasticidad no lineal: Modelo de Von Karma*, foi dirixida por Philippe G. Ciarlet, matemático francés coñecido polo seu traballo na análise matemática do método de elementos finitos aplicado á elasticidade, e publicada en 1986. Está especializada en modelaxe matemática, análise matemática e simulación numérica en modelos de física, enxeñaría e ciencias aplicadas. Durante a súa carreira combinou a dedicación ao ensino, investigación e a transferencia de coñecementos e a xestión de empresa.

En 1997, publicou o seu primeiro libro de *Introducción al lenguaje de programación MATLAB y sus aplicaciones: una guía sencilla para aprender ese lenguaje de forma natural, progresiva y práctica*. En 2000 publicou outros dous libros *Ecuaciones diferenciales* e *Matemáticas e ingeniería con MATLAB*. Posteriomente, en 2001, publicou *Métodos numéricos en ingeniería*.

Desde a súa fundación, o 30 de setembro de 2011, Quintela é Presidenta da Rede Española Matemática Industria (math-in) que é unha asociación privada sen ánimo de lucro formada por ao redor de 40 grupos de investigación dunha vintena de universidades e centros de investigación españois.

Coordinou entre 2007 e 2012 a creación do nodo CESGA do *Proyecto Consolider Ingenio MATHEMATICA (i-MATH)*. Este proxecto integrou a máis de 340 grupos de investigación de toda España e máis de 1.700 investigadores e investigadoras no campo das matemáticas, xestionado pola Universidade de Cantabria. Especificamente, o Nodo CESGA xurdiu coa misión de tomar iniciativas encamiñadas á transferencia de coñecemento matemático ao sector produtivo promovendo o uso de métodos e técnicas matemáticas na industria.

Posteriormente, desde a súa creación en 2013, é directora do Instituto Tecnolóxico de Matemática Industrial (Itmati) que ten como principal función a transferencia de tecnoloxía matemática para axudar á mellora da competitividade e apoiar a innovación no sector produtivo.

En 2013 tamén participou activamente na fundación do European Service Network of Mathematics for Industry and Innovation (EU-MATHS-IN), sendo primeiro membro do seu Consello e desde 2015 parte do Executive Board. Asiste a conferencias internacionais de forma moi activa e publica artigos en revistas especializadas.

Publicacións
------------

Conta con máis de 50 artigos publicados en revistas de primeira orde e preto dunha trintena doutras publicacións, entre as que se contan varios artigos de divulgación.

Recoñecementos
--------------

Foi galardoada en 2016 co Premio María Josefa Wonenburger Planells, que a Xunta de Galicia outorga anualmente desde o ano 2007, a través da Unidade de Muller e Ciencia. 
En 2023 a revista Gciencia considerouna unha das 20 mulleres de ciencia en Galicia que había que coñecer.

Publicacións destacadas
-----------------------

* *Métodos numéricos en ingeniería*.
* *Matemáticas en ingeniería con MATLAB*.
* *Ecuaciones diferenciales*.
* *Introdución a MATLAB y sus aplicaciones: una guía sencilla para aprender MATLAB de forma natural, progresiva y práctica.*

Notas
-----

1. ↑  "La viguesa Peregrina Quintela reclama frenar la "desaceleración científica" al recibir el Premio Wonenburg". *Faro de Vigo* (en castelán). Consultado o 2019-09-09.
2. ↑  Quintela, Peregrina (12 de xullo de 2019). *«As matemáticas teñen aplicación en practicamente todos os campos da vida» – Peregrina Quintela, directora do ITMATI*. *Código Cero*. (Entrevista). Consultado o 1 de agosto de 2019.
3. ↑  "Peregrina Quintela Estévez « Ingeniería Matemática". *www.usc.es*. Consultado o 2019-09-09.
4. 1 2 3  "Quintela, Peregrina". *Fundación Gadea Ciencia* (en castelán). Consultado o 2019-09-09.
5. 1 2  "Peregrina Quintela Estevez". *Documat* (en castelán). Consultado o 2019-09-09.
6. ↑  "Presentación math-in". *www.math-in.net*. Consultado o 2019-09-09.
7. ↑  "mathematica.nodo.cesga.es - Nodo CESGA". *mathematica.nodo.cesga.es*. Consultado o 2019-09-09.
8. ↑  "Nosotros Itmati". *www.itmati.com*. Consultado o 2019-09-09.
9. ↑  "Books - Publicacións". *webspersoais.usc.es*. Consultado o 2019-09-11.
10. ↑  "Other publications - Publicacións". *webspersoais.usc.es*. Consultado o 2019-09-11.
11. ↑  "Articles - Publicacións". *webspersoais.usc.es*. Consultado o 2019-09-11.
12. ↑  "La Xunta otorga el premio 'María Josefa Wonenburger' a la catedrática de matemática aplicada Peregrina Quintela". *igualdade.xunta.gal* (en castelán). Consultado o 2019-09-09.
13. ↑  García, Victoria (2019-03-07). "Vinte mulleres de ciencia en Galicia que tes que coñecer". *GCiencia*. Consultado o 2023-02-11.
14. ↑  Quintela Estévez, Peregrina. *Métodos numéricos en ingeniería*. Tórculo. ISBN 8484081710. OCLC 434263930.
15. ↑  Quintela Estévez, Peregrina. *Matemáticas en ingeniería con MATLAB*. Universidade de Santiago de Compostela. ISBN 8481218553. OCLC 46470781.
16. ↑  Quintela Estévez, Peregrina. *Ecuaciones diferenciales*. Tórculo. ISBN 848408146X. OCLC 751694042.
17. ↑  Quintela Estévez, Peregrina. *Introducción a MATLAB y sus applicaciones : una guía sencilla para aprender MATLAB de forma natural, progresiva y práctica*. Universidade de Santiago de Compostela. ISBN 8481216569. OCLC 39904637.

Véxase tamén
------------

### Bibliografía

* *Dicionario biográfico de Galicia*. Ir Indo Edicións. 2010-2011.
* Barrera, F. ed. (2002). *Gallegos. Quién es quien en la Galicia del siglo XXI* (en castelán). El Correo Gallego. ISBN 84-8064-113-4.

|  |  |
| --- | --- |
| Control de autoridades | 
* Wd: Q63254138
* WorldCat
* VIAF: 21786995
* BNE: XX1224083
* BNF: 124895579
* Dialnet: 1782738
* GND: 1029522723
* ISNI: 0000000059292627
* LCCN: no2001010081
* MGP: 33483
* MR: 143185
* ORCID: 0000-0003-2717-8936
* ResearcherID: L-5297-2014
* Scholar: kTCA3zwAAAAJ
* Scopus: 55408312400
* SUDOC: 03410464X
* zbMATH: quintela-estevez.peregrina

 |